گمرک و تیجارت ناظیری بولنت توفنکجی هلند-ه قارشی اقتصادی تحریملرین ده گوندمه گله‌بیله‌جگینی سؤیله‌دی.
بیر توپلانتییا قاتیلماق مقصدیله وان شهرینده اولان ناظیر ژورنالیست‌لرین سوال‌لارینا جاواب وئردی. ناظیردئدی کی، حقوقی و سیاسی تحریملر ایله یاناشی گله‌جکده اقتصادی تحریملرده گوندمه گتیریله بیلر. حال-حاضردا ساده‌جه سیاسی و حقوق ساحه‌سینده تحریملر تطبیق ائدجییک.
قئید ائدک کی، هلند حکومتی شنبه گونو خاریجی ایشلر ناظیری مولود چاووش اوغلونون اوچاغی‌نین ائنمه‌سینه ایجازه وئرمه‌میش، عائله و سوسیال سیاست‌لر ناظیری فاطما بتول سایان کایانی ایسه تورکیه‌نین روتردام باش کونسوللوغونا قویمامیشدی.
ایقتیصادیات ناظیرلیگی‌نین معلوماتینا گؤره، 2016-جی ایلده هلند ایله تورکیه آراسین‌داکی تیجارت حجمی 6 میلیارد 604 میلیون دو‌لار اولوب. تورکیه‌نین هلنده صادراتی 3 میلیارد 589 میلیون دو‌لار بو اؤلکه‌دن وارداتی ایسه 3 میلیارد دو‌لار اولوب.
تورکیه‌ده 2 مین 711 هلند سرمایه‌لی شرکت، هلند-ده ایسه 23 مین تورک ایش آدامی فعالیت گؤستریر. تورک شرکت‌لری‌نین 2015-جی ایلدکی گلیری ایسه 9 میلیارد دو‌لاری کئچدی.
